Odals-reggae

«Odals-reggae» er en norsk sang i reggaestil som ble skrevet av Øystein Sunde og utgitt mars 1979 på Sundes musikkalbum Hærtata hørt.

Teksten er på odalsdialekt og på plateomslaget (og senere CD-coveret) ble det trykket en ordliste med oversettelse til bokmål for uinnvidde.

Roger Arnhoff Studio i Oslo hadde en mellotron med dyrelyder som Sunde hadde lyst til å bruke som musikalsk komp til «Odals-reggae», men den var så gammel at eierne av studioet ikke tok sjansen på å flytte det til Rosenborg Studios. Derfor ble det til at Sunde befant seg i studioet med mellotronen og ringte opp til Rosenborg Studios slik at de fikk til et dyrelydkomp allikevel.

Musikere og instrumenter 
Øystein Sunde: vokal, kor
Iver Kleive: piano
Terje Venaas: bass
Espen Rud: trommer
Inge Norum: congas
Inger Fjeld: kor
Wiggo Fjeld: kor
Kajo Thonander: kor

«Odals-reggae» på samlealbum 
Øystein Sunde i boks (1985)
Øystein Sundes 40 beste (1991)
Sundes verden – 52 av de aller beste (2006)

«Odals-reggae» i notebøker 

Kjekt å ha–1 (1990)
Du må'kke komme her og komme her (1997)

NRK-opptak 

Øystein i fritt fall (sendt 12. mai 1979). Fremført med janitsjarkorps og et kor på fire personer. Foruten Inger Fjeld, Wiggo Fjeld, og Kajo Thonander (som deltok på studio-versjonen), var også Gudrun Grydeland (Sundes kone) med i koret. Musikere fra Terje Fjærns orkester imiterte dyrelyder.
 Halvsju (sendt 21. februar 1981). Her mimet Sunde til studio-versjonen som ble avspilt i bakgrunnen.
Rosenborg – mer enn fotball (sendt 6. juni 1998; Opptaket ble tatt opp 12. desember 1997). Foruten Sunde (vokal og gitar) bidro følgende musikere: Kari Gjærum (kor og dyrelyder), Kari Iveland (kor og dyrelyder), Øystein Dolmen (kor og dyrelyder), Gustav Lorentzen (kor og dyrelyder), Eldar Vågan (kor og dyrelyder), Pete Knutsen (gitar), Eigil Berg (piano), Lasse Hafreager (orgel), Terje Methi (bass) og Thor Andreassen (trommer).

Referanser 

Sanger fra 1979
Sanger skrevet av Øystein Sunde